L 188/2
SL
Uradni list Evropske unije
27.7.2023
(6)
Znanstveni odbor za varstvo potrošnikov (ZOVP) je v odgovor na zahtevo Komisije za posodobitev seznama posamično označenih dišavnih alergenov na plenarnem zasedanju 26. in 27. junija 2012 sprejel mnenje (3).
Potrdil je, da so dišavni alergeni iz vnosov 45 in 67 do 92 Priloge III k Uredbi (ES) št.
1223/2009 še vedno ustrezni.
Poleg tega je opredelil 56 dodatnih dišavnih alergenov, ki so očitno povzročili alergije pri ljudeh in za katere trenutno ni zahteve po posamičnem označevanju.
(7)
Iz mnenja ZOVP je mogoče ugotoviti, da obstaja morebitno tveganje za zdravje ljudi zaradi uporabe dodatnih dišavnih alergenov, ki jih je opredelil ZOVP, in da je treba potrošnikom zagotoviti informacije o prisotnosti navedenih dišavnih alergenov.
Zato bi bilo treba v Prilogo III k Uredbi (ES) št.
1223/2009 uvesti obveznost posamičnega označevanja navedenih dišavnih alergenov, če njihova koncentracija v izdelkih, ki se ne odstranijo, presega 0,001 %, v izdelkih, ki se izperejo, pa presega 0,01 %.
Poleg tega bi bilo treba dišavne snovi, kot so prehapteni in prohapteni, ki jih je mogoče z oksidacijo na zraku ali bioaktivacijo pretvoriti v znane kontaktne alergene, obravnavati kot enakovredne dišavnim alergenom in zanje uporabljati enake omejitve in druge regulativne zahteve.
(8)
Zaradi doslednosti in jasnosti je treba posodobiti tudi nekatere obstoječe vnose za dišavne alergene v Prilogi III k Uredbi (ES) št.
1223/2009 in skupna imena snovi uskladiti z imeni v zadnji različici glosarja skupnih imen sestavin iz člena 33 navedene uredbe ter podobne snovi združiti v en vnos.
Poleg tega bi bilo treba v primeru, ko je za snov več skupnih imen sestavin, v zahtevi za posamično označevanje določiti, katero ime je treba uporabiti na seznamu sestavin iz člena 19(1), točka (g), da bo označevanje enostavnejše in potrošniku prijaznejše ter da bodo imeli gospodarski subjekti in nacionalni organi lažje delo.
(9)
Zaradi popolnosti in jasnosti je treba posodobiti tudi nekatere obstoječe vnose za dišavne alergene v Prilogi III k Uredbi (ES) št.
1223/2009 ter dodati izomere in dopolniti in spremeniti zadevne številke CAS in ES, kar bo olajšalo delo gospodarskih subjektov in nacionalnih organov.
(10)
Ker bodo zaradi posodobitve seznama dišavnih alergenov verjetno potrebni vnosi v Prilogo III k Uredbi (ES) št.
1223/2009, s katerimi se bodo združile obstoječe in nove omejitve, je treba določiti, da bi morali gospodarski subjekti po eni strani še naprej uporabljati obstoječe omejitve, po drugi strani pa bi morali imeti na voljo razumno časovno obdobje za uskladitev z novimi omejitvami.
(11)
Gospodarskim subjektom bi moralo biti na voljo razumno časovno obdobje za prilagoditev novim omejitvam, tako da prilagodijo formulacije izdelkov in vsebnikov, če je to potrebno za zagotovitev, da se na trg dajo samo kozmetični izdelki, ki izpolnjujejo navedene zahteve.
Na voljo bi jim moralo biti tudi razumno časovno obdobje, da kozmetične izdelke, ki niso skladni z novimi zahtevami in so bili dani na trg pred začetkom uporabe novih določb o označevanju, umaknejo s trga.
Glede na to, da je odstotek potrošnikov, ki razvijajo alergijski kontaktni dermatitis, razmeroma nizek in se ne spreminja, da je treba veliko novih dišavnih alergenov posamično označiti in da to zadeva precej kozmetičnih izdelkov, bi moralo prehodno obdobje trajati tri oziroma pet let.
(12)
Ukrepi iz te uredbe so v skladu z mnenjem Stalnega odbora za kozmetične izdelke –
SPREJELA NASLEDNJO UREDBO:
člen 1
Priloga III k Uredbi (ES) št.
1223/2009 se spremeni v skladu s Prilogo k tej uredbi.
(3) ZOVP (Znanstveni odbor za varstvo potrošnikov), mnenje o dišavnih alergenih v kozmetičnih izdelkih (SCCS/1459/11), 26. in 27. junij 2012.